
ПРОТОКОЛ № 55
от 28.07.2026 година

Р Е Ш Е Н И Е  № 809
Относно: Приемане Годишен финансов отчет за 2025 година и Информация за финансово – икономическите резултати за 2025 г. на „Център за психично здраве – Враца” ЕООД
ОБЩИНСКИ СЪВЕТ

На основание чл.21, ал.2 от ЗМСМА, чл.137, ал.1 от ТЗ, чл.10, ал.1, т.3 от Наредбата за реда за упражняване на правата на собственост на Община Враца в търговските дружества и при мотиви, подробно изложени в предложението

РЕШИ:

1. Приема Годишен финансов отчет за 2025 год. на „Център за психично здраве – Враца” ЕООД.

2. Приема Информация за финансово - икономическите резултати за 2025 г. на „Център за психично здраве – Враца” ЕООД.

3. Възлага на Управителя да предприеме необходимите действия по обявяване на Годишния финансов отчет за 2025 година, съгласно предвидения в закона ред.

4. Нe освобождава отговорност Управителя на „Център за психично здраве – Враца” ЕООД.

Приложение: Информация за финансово – икономическите резултати на „Център за психично здраве – Враца” ЕООД.

РЕЗУЛТАТИ ОТ ПРОВЕДЕНО ГЛАСУВАНЕ:

ЗА – 27: Адр.Тодоров, Б.Банчев, В.Врачовски, В.Янков, В.Георгиев, Вл.Христов, Вл.Миленков, Д.Димитров, Д.Пеев, Е.Илиева, Ив.Иванов, Иво Ралчовски, Иво Иванов, М.Симеонова, М.Стойчевски, М.Ангелов, М.Калистратов, Н.Василев, Н.Велчовска, Н.Дакева, Р.Петков, С.Александрова, Ст.Попов, Ст.Стаменов, Т.Петров, Хр.Найденов и Цв.Николаева.

ПРОТИВ – 0

ВЪЗДЪРЖАЛИ СЕ – 1: К.Кунгалов.
ПРОЕКТЪТ ЗА РЕШЕНИЕ СЕ ПРИЕМА
д-р владимир христов

Председател на Общински съвет – Враца

Вярно с оригинала

Нина Спасова

Гл.експерт за работа с общинските съветници

Приложение

И Н Ф О Р М А Ц И Я

за финансово - икономическите   резултати  „Център за психично здраве – Враца” ЕООД /ЦПЗ/ за 2025 г. -  лечебно заведение –търговско дружество със 100% общинско участие 

През м.Октомври`2010 г. на основание чл.26, чл.101, ал.1 и ал.6 от Закона за лечебните заведения  дружеството е преобразувано от лечебно заведение  с наименование „Областен диспансер за психични заболявания със стационар – Враца” ЕООД в лечебно заведение „Център за психично здраве – Враца” ЕООД. 

Предмет на дейност: спешна психиатрична помощ, диагностика и лечение на лица с психични разстройства, психотерапия и психо-социална рехабилитация, създаване и поддържане на регионална информационна система на лица с психични разстройства и др.

В ЦПЗ се извършва комплексно диспансерно наблюдение на лицата с хронични психични заболявания, главно шизофрении и биполярни афективни разстройства и на лица с депресивни разстройства, тревожни разстройства, умствена изостаналост, органични разстройства на настроението и личността.


Управител на дружеството е д-р Надя Иванова.

Основната дейност се извършва в два обособени блока: Диагностично-консултативен блок, към който има дневен стационар с капацитет 40 места и отделение  и стационарен блок – с капацитет 40 пациента.

	№

по ред
	Показател
	Отчет

2025 г. х.лв.
	Отчет

2024 г. х.лв.

	1.
	Приходи от дейност
	2 542
	1 965

	2.
	Разходи за дейност  
	2 266
	2 107

	3.
	Финансов резултат преди облагане
	+276
	-142

	4.
	Налични парични средства
	1 212
	842

	5.
	Краткосрочни вземания
	11
	73

	6.
	Краткосрочни задължения
	212
	159

	7.
	Начислени ФРЗ и соц. осигуровки
	1 780
	1 684


Съпоставени  2025 г. спрямо 2024 г. – приходите са увеличени  с 577  х. лв., а разходите - със 159 х. лв. На по-високия темп на нарастване на приходите, в сравнение с този на разходите се дължи разликата във финансовия резултат за двете години – за 2025 година е печалба в размер на 276 х. лв. в сравнение с предходната година, когато е загуба в размер на 142 х. лв.

Основен дял в приходите /95.10 %/ са  тези от  финансиране от РЗОК  - 2 412 х. лв., а приходите от  медицински услуги са в размер на  125 хил. лв. /4.9%/. 

Разходите за дейност  за 2025 г. са 2 266 х. лв., в т.ч.:

разходи за материали и медикаменти-      272
разходи за външни услуги                          196

разходи за амортизация                                13
разходи за възнаграждения                     1 524
разходи за осигуровки                                256   

други разходи                                                  3

финансови разходи



    2

Основен дял в разходите са тези за възнаграждения и осигурителни вноски –  1 780 х. лв. или 78.55 % от всички разходи. Разходите за др. материали, както и разходите за горива, енергия са  нараснали в сравнение със същите позиции за миналата 2024 година.     

Неразплатените задължения на дружеството към 31.12.2025 година са в размер на

212 х. лв., които са текущи, от тях: 18 х. лв. са задължения към доставчици и 185 х. лв. – задължения, свързани с персонал – заплати, осигурителни вноски, данък.

Наличните парични средства покриват задълженията на дружеството към края на годината.


Дружеството няма просрочени задължения, ликвидността му е добра.

Предоставен е анализ за дейността на лечебното заведение, детайлно разработен, с подробно отчитане на медицински и финансови показатели и съпоставка с предходна година.

Посочени са и мерки за подобряване условията за лечение и дейността на дружеството по отделно за стационарната и доболнична помощ.

Дружеството приключва финансовата 2025 година с финансов резултат – печалба в размер на  276 х. лв., докато предходната 2024 година е приключило с финансов резултат – загуба в размер на 142 х. лв.

Годишният финансов отчет за 2025 година не е заверен от дипломиран експерт – счетоводител, не подлежи на задължителна заверка, съгласно изискванията на ЗС.

Съгласно чл.48, ал.1 от „Наредбата за реда за упражняване на правата на собственост на Община Враца в търговските дружества”  едноличните търговски дружества с ограничена отговорност  - лечебни заведения  не отчисляват дивидент за общината. 
Публикувано на: 31.07.2026 г.�Влиза в сила на 28.07.2026 г.








PAGE  
1

